**EESTI MAAÜLIKOOLI ÜLIÕPILASESINDUSE PROJEKTIKONKURSI EESKIRI**

1. ÜLDSÄTTED
	1. Projekte võtab vastu Eesti Maaülikooli Üliõpilasesindus (edaspidi EMÜ ÜE).
	2. Konkursil osalemiseks võivad taotluse esitada kõik Eesti Maaülikoolis (edaspidi EMÜ) tegutsevad seltsid, klubid, ühingud, huvigrupid ning Eesti Maaülikooli üliõpilased (edaspidi taotlejad).
	3. Projekt peab olema suunatud võimalikult laiale hulgale EMÜ tudengitele.
	4. Taotluses mainitud tegevus peab olema seotud EMÜga või EMÜ üliõpilastega.
	5. Projektide esitamise tähtajad:
		1. Sügissemestril oktoobri esimeseks esmaspäevaks kell 17.00.
		2. Kevadsemestril 15. märtsiks kell 17.00.
		3. Erandjuhul võetakse projektitaotlusi vastu tähtajaväliselt.
	6. Projektid tuleb esitada EMÜ ÜE sekretärile eelnevalt toodud tähtaegadeks nõuete kohaselt.
	7. Toetuse taotlemise aluseks on vormikohane taotlus (LISA 1), mille leiab EMÜ ÜE kodulehelt.
	8. Projektitaotlused vaatab läbi 3-liikmeline projektikomisjon, kuhu kuuluvad EMÜ ÜE juhatuse esimees, aseesimees ja revisjonikomisjoni esimees.
	9. Otsuse projekti rahastamise või mitte rahastamise kohta langetab EMÜ ÜE projektikomisjon hiljemalt 10 tööpäeva jooksul pärast projekti esitamise tähtaega v.a erandjuhtudel.
	10. Projektide toetamiseks eraldatakse EMÜ ÜE eelarvest 4000 eurot.
		1. Summa jagatakse võrdselt pooleks sügissemestri ja kevadsemestri konkursi vahel.
		2. Projekti toetuseks eraldatakse maksimaalselt 50% kogu projektitoetusteks määratud rahalistest vahenditest.
		3. EMÜ ÜE projektikomisjon jätab endale õiguse muuta summade vahekorda erijuhtudel.
	11. Projektitaotluse rahuldamise korral tuleb viidata EMÜ ÜE toetusele.
		1. EMÜ ÜE tuleb lisada toetajate nimekirja.
		2. EMÜ ÜE toetus peab olema kajastatud sotsiaalmeedias, kodulehel, paberkandjal või muul viisil.
2. TAOTLUSE LÄBITÖÖTAMINE JA HINDAMISE KORD
	1. Konkursiga seotud küsimustes kuulub täielik otsustusõigus EMÜ ÜE projektikomisjoni pädevusse.
		1. Projektikomisjon annab projektidele omapoolse hinnangu ning langetab otsuse.
		2. Projektikomisjon esitab peale otsuse langetamist ülevaate projektide rahastamise osas EMÜ ÜE üldkoosolekul.
	2. EMÜ ÜE projektikomisjon ei ole kohustatud rahuldama iga esitatud taotlust ning eraldama konkursiks eraldatud summat täies mahus.

1. ARUANDLUS JA KONTROLL
	1. Taotleja, kelle taotlus rahuldati on kohustatud esitama käesoleva kalendriaasta jooksul projekti aruande ja kuludokumentide koopiad.
		1. Aruanne tuleb esitada allkirjastatult digitaalselt või paberkandjal EMÜ ÜE sekretärile.
		2. Aruanne tuleb esitada aruandevormil (LISA 2).
		3. Kui projekti kestvus on üle ühe semestri on kohustus esitada vahearuanne.
		4. Aruandluse mitteesitamise korral on EMÜ ÜE-l õigus tagasi küsida projekti rahastamiseks eraldatud summad ning keelduda järgnevate projektitaotluste vastuvõtmisest.
	2. Konkursil eraldatud rahalised vahendid makstakse välja järgnevate punktide alusel.
		1. Eraldatud rahaliste vahendite omandamiseks on vaja esitada EMÜ ÜE-le arve jooksva kalendriaasta jooksul.
		2. Jooksvast kalendriaastast hiljem esitatud arveid pole EMÜ ÜE kohustatud rahuldama.
		3. Arve tuleb esitada paberkandjal või digitaalselt EMÜ ÜE sekretärile nõuetekohaselt ning allkirjastatult.

1. RAKENDUSSÄTTED
	1. Eeskirja võtab vastu EMÜ ÜE üldkoosolek ja eeskirja muutmise otsustab EMÜ ÜE üldkoosolek kahekolmandikulise osalejate enamusega.
	2. Käesolev eeskiri jõustub pärast kinnitamist EMÜ ÜE üldkoosolekul 1.03.2021